रूस के दबाव में राष्ट्रपति बाइडेन ने की घोषणा, चीन के पास जापान के रासायनिक हथियार
US President Joe Biden To Destroy Chemical Weapons By September 2023. अमेरिका के राष्ट्रपति जो बाइडेन ने घोषणा की है कि वो सितंबर 2023 तक अपने सारे केमिकल हथियारों को नष्ट कर देंगे। दरअसल, पिछले महीने ही रूस और चीन ने एक जॉइंट स्टेटमेंट जारी कर अमेरिका पर केमिकल हथियारों
अमेरिका के राष्ट्रपति जो बाइडेन ने घोषणा की है कि वो सितंबर 2023 तक अपने सारे केमिकल हथियारों को नष्ट कर देंगे। दरअसल, पिछले महीने ही रूस और चीन ने एक जॉइंट स्टेटमेंट जारी कर अमेरिका पर केमिकल हथियारों को नष्ट करने का दबाव बनाया था। बयान में कहा गया था कि अमेरिका अकेला केमिकल वेपन कन्वेंशन का सदस्य है जिसने अपने रासायनिक हथियारों को खत्म नहीं किया है।
व्हाइट हाउस ने कहा कि अगले हफ्ते अमेरिका और CWC के सदस्य एक कॉन्फ्रेंस के लिए इकट्ठा होंगे। इसमें दुनिया को केमिकल हथियारों से मुक्ति दिलाने पर चर्चा की जाएगी। हम दुनिया को उदाहरण के जरिए लीड कर रहे हैं। अमेरिका हमेशा इस तरह के खतरनाक हथियारों को इकट्ठा करने का विरोध करता रहेगा। हमें दूसरे देशों को भी CWC के साथ काम करने के लिए प्रेरित करना चाहिए।
रूस ने 2017 में नष्ट किए थे अपने केमिकल वेपन
रूस का कहना है कि उसने 2017 में ही अपने सारे केमिकल हथियार नष्ट कर दिए थे। हालांकि, यूक्रेन जंग शुरू होने के बाद अमेरिका और ब्रिटेन ने आशंका जताई थी कि रूस-यूक्रेन के खिलाफ केमिकल हथियारों का इस्तेमाल कर सकता है। वहीं, रूस ने इसके पहले अमेरिका पर यूक्रेन में केमिकल और बॉयोलॉजिकल हथियार बनाने का आरोप लगाया था।
चीन का कहना है कि उसने कभी भी केमिकल हथियार नहीं बनाए । हालांकि, उसके पास सेकेंड वर्ल्ड वॉर के दौरान जापान ने चीन में केमिकल हथियारों को बड़ा जखीरा छोड़ा था। जिन्हें अब नष्ट करने की बात कही जा रही है।
क्या होते हैं केमिकल हथियार?
ऑर्गेनाइजेशन फॉर द प्रोहिबिशन ऑफ केमिकल वेपंस यानी OPCW के मुताबिक, केमिकल हथियार ऐसे हथियार होते हैं, जिनमें जहरीले केमिकल का इस्तेमाल जानबूझकर लोगों को मारने या नुकसान पहुंचाने के लिए होता है।
ऐसे सैन्य उपकरण जो खतरनाक केमिकल को हथियार बना सकते हैं, उन्हें भी केमिकल हथियार या रासायनिक हथियार माना जा सकता है।
केमिकल हथियार इतने घातक होते हैं कि ये पल भर में हजारों लोगों को मौत की नींद सुला सकते हैं और साथ ही उन्हें अलग-अलग बीमारियों के प्रभाव से तिल-तिल कर मरने को मजबूर कर सकते हैं।
केमिकल हथियार बायोलॉजिकल हथियार से अलग होते हैं। बायोलॉजिकल हथियार में बैक्टीरिया और वायरस के जरिए लोगों को मारा या बीमार किया जाता है। केमिकल हथियार सामूहिक विनाश के हथियारों की कैटेगरी में आते हैं।
आधुनिक समय में कब हुआ इस्तेमाल?
